Belogorskas
Apie miestą Kryme žr. Bilohirskas. Belogorskas (rus. Белогорск) – miestas Rusijoje, Amūro srityje, 100 km į šiaurės rytus nuo Blagoveščensko, prie Tomės upės (Zėjos intakas). Transporto mazgas: praeina Transsibiro geležinkelis, nuo kurio atsišakoja atšaka į Blagoveščenską, kerta Čitos–Chabarovsko kelias. Statybinių medžiagų, maisto (duonos, daržovių, mėsos) pramonė, geležinkelių aptarnavimas.